
R E F E R A T  DE  A P R O B A R E
[bookmark: _Hlk219792391]pentru modificarea Hotărârii Consiliului Local nr. 240/2025 privind stabilirea nivelurilor impozitelor şi taxelor locale în municipiul Brad pentru 
anul  2026, astfel cum a fost modificată și completată 
prin Hotărârea Consiliului Local nr. 24/2026



[bookmark: _Hlk225259099]Prin Hotărârea Consiliului Local nr. 240/2025 au fost stabilite, la nivelul Municipiului Brad, impozitele și taxele locale  pentru anul 2026.
Având în vedere modificările legislative intervenite ulterior adoptării actului administrativ menționat, s-a impus modificarea și completarea acestuia prin Hotărârea Consiliului Local nr. 24/2026.
Municipiul Brad are încheiate contracte cu persoane fizice și juridice pentru utilizarea bunurilor aparținând domeniului public și privat.
Având în vedere prevederile art. 463 alin. (2) din Legea nr. nr. 227/2015 privind Codul fiscal, cu modificările şi completările ulterioare: „Pentru terenurile aflate în domeniul public sau privat al statului ori al unităţilor administrativ-teritoriale, concesionate, închiriate, date în administrare ori în folosinţă, după caz, oricăror entităţi, altele decât cele de drept public, se stabileşte taxa pe teren, care se datorează de concesionari, locatari, titularii dreptului de administrare sau de folosinţă, după caz, în condiţii similare impozitului pe teren. În cazul transmiterii ulterioare altor entităţi a dreptului de concesiune, închiriere, administrare sau folosinţă asupra terenului, taxa se datorează de persoana care are relaţia contractuală cu persoana de drept public”.
Astfel, stabilirea taxelor aferente ocupării domeniului public și/sau privat, modalitatea de încasare a acestora, precum și condițiile de ocupare a domeniului public și privat în municipiul Brad sunt reglementate prin Anexa nr. 5, parte integrantă a Hotărârii Consiliului Local nr. 240/2025, cu modificările și completările ulterioare.
Ținând cont de cele menționate mai sus, se impune modificarea Anexei nr. 5 la Hotărârea Consiliului Local nr. 240/2025, cu modificările și completările ulterioare, după cum urmează:
· modificarea literei E, în sensul corectării perioadelor aferente sezonului cald (mai–octombrie) și, respectiv,  sezonului rece (noiembrie–aprilie); 
· modificarea literei G, punctul 9, în sensul stabilirii taxei anuale pe metru pătrat.
	  În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
[bookmark: _Hlk225321499]       În susţinerea propunerilor mele invoc prevederile art. 463 alin. (2) , alin. (3), alin. (4) și alin. (4^1) din Legea nr. 227/2015 privind Codul fiscal, cu modificările şi completările ulterioare, ale art. 27 și art. 30 alin. (5) din  Legea  nr. 273/2006 privind finanţele publice locale, cu modificările şi completările ulterioare, ale art. 129 alin. (1), alin. (2) lit. b), alin. (4)  lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

